Et nyt begreb i ferieloven er samtidighedsferie. Når vi taler om samtidighedsferie, så betyder det, at den ferie en medarbejder opsparer i denne måned allerede kan bruges i næste måned.Det skyldes at ferie opspares på baggrund af den løn man optjener i den enkelte måned, og dermed tilføjes feriesaldoen først efter lønnen er kørt.Eksempel på ferieopsparing og samtidighedsferie Har du fx en medarbejder, som starter den 1/9 og ikke har ferie fra tidligere, vil vedkommende kunne nå at opspare 2,08 dage i september. Det betyder, at hvis medarbejderen ønsker at holde ferie i hele efterårsferieugen i oktober, skal medarbejderen selv betale for de dage, som vedkommende ikke har opsparet ferie til endnu.Nogle virksomheder vælger at give tilladelse til, at deres medarbejdere holder ferie på forskud, så der kan holdes en fuld efterårsferie uden egenbetaling.Læs mere om ferie på forskud.